**Stefani Joanne Angelina Germanotta** (s. 28. maaliskuuta 1986 New York, New York) eli **Lady Gaga** on yhdysvaltalainen laulaja, lauluntekijä ja näyttelijä. Lady Gaga aloitti musiikkiuransa sanoittaen kappaleita muun muassa Fergielle, Britney Spearsille, New Kids on the Blockille ja Akonille. Hänen inspiraationaan ovat olleet glam-rokkarit, kuten David Bowie ja Queen, sekä 1980-luvun poplaulajat, kuten Madonna ja Michael Jackson.

Akon huomasi, että Lady Gagalla oli sanoittamisen lisäksi kykyjä myös laulajana. Hän otti tämän omaan levy-yhtiöönsä Kon Live Distributioniin ja auttoi oman materiaalin säveltämisessä. Lady Gaga julkaisi vuonna 2008 esikoisalbuminsa *The Fame*, jolta julkaistiin kaksi kansainvälistä menestyssingleä, "Just Dance" ja "Poker Face". Kappaleet keräsivät maailmanlaajuista suosiota ja artisti lähti The Fame Ball Tour -kiertueelle ympäri maailmaa. *The Famen* suosion siivittämänä artisti julkaisi marraskuussa 2009 *The Famen* kappaleet sisältäneen EP-levyn *The Fame Monster*, jolta julkaistiin niin ikään suurta suosiota niittäneet singlet "Bad Romance", "Telephone" ja "Alejandro", joiden aikana artisti kiersi maailmaa toisella kiertueellaan, The Monster Ball Tourilla. Gagan toinen studioalbumi, kaikkien suurten musiikkimarkkinoiden listakärkeen sijoittunut *Born This Way* julkaistiin toukokuussa 2011 ja levyn ensisingle, "Born This Way", saavutti lähes yhtä laajan listasuosion kuin laulajan uran ensimmäiset singlet. Vajaan vuoden kestänyt, levyä promotoiva Born This Way Ball -kiertue päättyi kesken helmikuussa 2013 Gagan loukkaannuttua. Gagan kolmas studioalbumi, *Artpop*, julkaistiin loppuvuodesta 2013, jonka jälkeen hän lähti kiertueelle ArtRave:The Artpop Ball. Syyskuussa 2014 julkaistiin Gagan ja Tony Bennettin yhteinen jazz-albumi *Cheek to Cheek*. Vuonna 2016 lokakuussa Lady Gaga julkaisi viidennen studio-albuminsa *Joannen*, jota seurasi kiertue Joanne World Tour, joka kuitenkin ennenaikaisesti päättyi helmikuussa 2018 Gagan fibromyalgian aiheuttamiin kipuihin. Vuonna 2017 hän esiintyi Super Bowlin puoliajalla, ja vuonna 2018 ensi-iltansa saaneessa elokuvassa *A Star Is Born* hän debytoi elokuvapääroolinsa. Vuonna 2019 Gaga julkisti oman meikkibrändinsä nimeltään Haus Laboratories.

Lady Gaga on myynyt maailmanlaajuisesti noin 30 miljoonaa albumia ja 146 miljoonaa singleä ja on yksi maailman historian myydyimmistä artisteista. Gaga on saavuttanut uransa aikana lukuisia palkintoja, joista merkittävimpinä Oscar-palkinto, kolmetoista Grammy-palkintoa, viisi World Music Awardia, kahdeksan MTV Europe Music Awardia ja 18 MTV Video Music Awardia. Keväällä 2010 Gagasta kerrottiin tulleen ensimmäinen artisti, jonka videoita on katsottu internetissä yli miljardi kertaa. Lady Gaga oli vuoden 2011 Guinnessin ennätysten kirjan mukaan internetin hakukoneiden etsityin nainen ja hän on ensimmäinen artisti, jonka kuusi ensimmäistä singleä ovat nousseet Yhdysvalloissa Billboardin Mainstream Top 40 -listan kärkeen. *Time*-lehti listasi vuonna 2010 Gagan maailman sadan vaikutusvaltaisimman ihmisen Time 100 -listalle. *Forbes* niin ikään sijoitti hänet neljänneksi maailman vaikutusvaltaisimpien julkisuuden henkilöiden listallaan vuonna 2010 ja ykköseksi vuonna 2011 ja seitsemänneksi maailman vaikutusvaltaisimpien naisten listallaan vuonna 2010. Lady Gaga kutsuu fanejaan nimellä "Little Monsters". Hän itse on "Mother Monster".

Lady Gagalla on voimakas dramaattisen sopraanon ääni.

Nuoruus
-------

Stefani Germanotta syntyi New Yorkissa Joseph Germanottalle ja tämän vaimolle Cynthialle, joka varttui Ohion Glendalessa. Germanottalla on italialaisia sukujuuria. Hän kasvoi New Yorkissa ja kävi samaa katolilaista tyttökoulua kuin Paris Hilton. Germanottan musiikilliset kyvyt huomattiin varhain. Hän aloitti pianonsoiton jo nelivuotiaana ja esiintyi 14-vuotiaasta lähtien New Yorkin amatööri-illoissa.

Stefani Germanotta oli Christina Aguileran laulunopettajan opissa, kunnes sai 17-vuotiaana erikoisluvan opiskella musiikkia New Yorkin yliopiston Tisch School of the Artsissa. Myöhemmin hän keskeytti sen tavoitellakseen levytyssopimusta. 20-vuotiaana Germanotta aloitti laulunkirjoittajan työt Interscope Recordsilla. Hän teki lauluja Fergielle, New Kids on the Blockille, Pussycat Dollsille ja Britney Spearsille. Samoihin aikoihin hän esiintyi New Yorkin Lower East Siden klubeilla burleskinäytöksissä. Myös huumeet kuuluivat tuolloin hänen elämäänsä. Germanottan mukaan räväkät burleskiesitykset olivat hänen isälleen niin vaikeita hyväksyä, ettei tämä voinut sellaisen nähtyään edes katsoa häntä muutamaan kuukauteen. Toisaalta isä sai hänet lopettamaan huumeiden käytön. Elokuussa 2010 Lady Gaga paljasti kuitenkin käyttävänsä edelleen satunnaisesti kokaiinia.

Germanotta sai taiteilijanimensä Queen-yhtyeen kappaleesta "Radio Ga Ga", jota musiikkituottaja Rob Fusari käytti häneen viitatessaan. Fusari auttoi Gagaa myös kirjoittamaan ensimmäisiä kappaleita, kuten "Disco Heaven", "Dirty Ice Cream" ja "Beautiful, Dirty, Rich". Lady Gaga kirjoitti kappaleen "Speechless" isälleen, jotta tämä menisi elintärkeään sydänleikkaukseen..

Ura
---

### 2005–2007: Uran alkuvaiheet

Lady Gaga perusti vuonna 2005 yhtyeen nimeltään Stefani Germanotta Band (SGBand) muutamien newyorkilaisten ystäviensä kanssa. He soittivat esimerkiksi Led Zeppelinin kappaleita. He myös tekivät ja myivät *Red and Blue* -nimistä äänitettä esiintymisiensä yhteydessä. Heillä oli pieni joukko faneja.

Vuonna 2007 Lady Gaga esiintyi DJ ja go-go-tanssija Lady Starlightin kanssa New Yorkin Lower East Sidella. Elokuussa kaksikon paljastava *Lady GaGa and the Starlight -revyy* ei juuri innostanut vähälukuista yleisöä Lollapalooza-festivaaleilla. Kriitikot kommentoivat esitystä lyttäävällä "train wreck" -ilmauksella. Marraskuussa 2007 levymerkki Streamline (Interscope Recordsin osaomistusyhtiö) lanseerattiin viiden artistin voimin. Lady Gaga oli näistä yksi. Pian rap-artisti Akon kiinnostui hänestä ja esitti Interscopen Jimmy Iovinelle, että Gagalle solmittaisiin levytyssopimus Akonin omistamaan levy-yhtiöön Kon Live Distributioniin.

Gaga (oik.) ja Lady Starlight Lollapaloozassa 2007.
### 2008–2011: *The Fame* ja *The Fame Monster*

Vuoden 2008 alussa Lady Gaga alkoi työstää Los Angelesissa esikoisalbumiaan *The Fame*. Sen ensimmäinen single oli "Just Dance", joka ylsi listaykköseksi viidessä maassa. Myös "Poker Face" -kappaleesta tuli menestys. *The Fame* ylsi listaykköseksi kuudessa maassa. Suomessa korkein sija albumilistalla oli kolmas.

"Just Dance" oli ehdolla parhaimmaksi dance-kappaleeksi vuoden 2009 Grammy Awardsissa.

Vuoden 2009 alkupuoliskolla Lady Gaga oli 21 konsertin pituisella The Fame Ball Tour -kiertueella, jolla hän kiersi Yhdysvaltoja ja Kanadaa. Suuren kysynnän vuoksi hän päätti jatkaa kiertuettaan muun muassa Australiassa, Euroopassa, Aasiassa ja lopuksi jälleen Yhdysvalloissa. Konsertteja kertyi yhteensä 69. Gaga esiintyi myös Suomessa 28. heinäkuuta 2009. *The Famen* singlet ovat olleet 154 peräkkäistä viikkoa Britannian singlelistan 75 parhaan joukossa, mikä on kaikkien aikojen ennätys. Lisäksi *The Fame* on ensimmäinen levy, jolta neljä singleä on saavuttanut Billboardin Mainstream Top 40 -listan ykkössijan.

Lady Gagan EP-levy *The Fame Monster* julkaistiin maailmanlaajuisesti 18. marraskuuta 2009. Se sisälsi debyyttialbumi *The Famen* lisäksi kahdeksan uutta kappaletta. Albumilta julkaistiin singlet "Bad Romance", "Telephone" (Beyoncén kanssa) ja "Alejandro". Vuoden 2009 lopussa Gaga lähti The Monster Ball Tour -kiertueelle, joka saapui lokakuussa 2010 Suomeen. Kiertue jatkui vielä vuoden 2011 puolelle.

Maailmankiertueella kerrotaan käytetyn yhtäaikaisesti jopa kolmea jumbojettiä yksityiskoneina. Lady Gaga on aiemmin tunnustanut, että muun muassa hänen erikoiset asunsa ovat käyneet erittäin kalliiksi.

|  |  |  |
| --- | --- | --- |
| "| Olen mennyt konkurssiin jo varmaan neljä kertaa. Managerini haluaa ampua minut. Jokainen dollari, jonka ansaitsemme menee show'hun. | "|
|  |

6. toukokuuta 2011 päättynyt, 201 konserttia käsittänyt The Monster Ball Tour tuotti kokonaisuudessaan 227,4 miljoonaa dollaria, mikä tekee kiertueesta yhden maailman tuottoisimmista.

### 2011–2013: *Born This Way*

Lady Gaga Born This Way Ball -kiertueella.
Vuoden 2010 MTV Video Music Awards -palkintogaalassa Gaga voitti kahdeksan palkintoa. Kyseisen illan aikana hän paljasti uuden albuminsa nimen, *Born This Way*, ja lauloi pätkän samannimisestä uudesta kappalestaan. Artisti julkisti vuoden vaihtuessa keskiyöllä 31. joulukuuta, että *Born This Way* ilmestyy 23. toukokuuta. Kappale "Born This Way" julkaistiin ensimmäisenä singlenä 11. helmikuuta 2011 ja se sijoittui singlelistojen ykköseksi yli kymmenessä maassa ja kolmen parhaan joukkoon yli 20:ssa. Laulaja voitti Grammy Awards -gaalassa 13. helmikuuta palkinnon parhaasta naisartistin pop-kappaleesta ("Bad Romance"), parhaasta pop-albumista (*The Fame Monster*) ja parhaasta lyhyestä musiikkivideosta ("Bad Romance"); samassa gaalassa hän esitti "Born This Wayn" kokonaisuudessaan ensimmäistä kertaa kuoriutuen esityksen alussa huomiota herättäen munasta, jonka sisällä hän tuli gaalaan. Single oli digitaalisesti maailman kuudenneksi myydyin vuonna 2011, sillä marraskuuhun 2011 mennessä sitä oli myyty maailmanlaajuisesti musiikkiteollisuuden etujärjestö IFPI:n mukaan 8,2 miljoonaa kopiota. 15. huhtikuuta julkaistiin levyn toinen single "Judas", jonka Jeesusta ja Juudasta käsittelevät sanoitukset ja musiikkivideo herättivät uskonnollisissa piireissä ärtymystä jo ennen singlen ja videon ilmestymistä. Kolmas single, "The Edge of Glory", ilmestyi 9. toukokuuta ja albumin ensimmäinen promootiosingle, "Hair", ilmestyi 16. toukokuuta.

*Born This Way* julkaistiin 23. toukokuuta 2011 ja se sijoittui albumilistojen kärkeen yli 20 maassa. Heinäkuussa 2011 laulaja ilmoitti, että "You and I" julkaistaan albumin neljäntenä singlenä ja kappaleen Yhdysvaltain radiodebyytin päivämääräksi varmistui 23. elokuuta. Gaga julkaisi "You and I" -kappaleen musiikkivideon 16. elokuuta 1000.:ssa Twitter-viestissään. Laulaja promotoi albumia Born This Way Ball -kiertueellaan, joka alkoi huhtikuussa 2012 Etelä-Korean Soulissa ja ehti käsittää 110 konserttia. Kiertueeseen sisältyi kaksi konserttia Suomessa Helsingissä Hartwall Areenalla. Ne olivat 27. elokuuta ja 28. elokuuta 2012. Gaga kertoi 12. helmikuuta 2013 loukanneensa lonkkansa fyysisesti rasittavissa konserteissa niin pahasti, että hän joutui perumaan kiertueen jäljellä olleet konsertit ja oli pitkään pyörätuolissa.

### 2013–2014: *Artpop* ja *Cheek to Cheek*

Lady Gaga alkoi työstää kolmatta studioalbumiaan, *Artpopia*, jo loppuvuodesta 2011. *Artpop* julkaistiin marraskuussa 2013 ja sen ensimmäinen single, "Applause", julkaistiin saman vuoden elokuussa. Vuoden 2012 aikana laulaja paljasti, että albumi, jolle hän oli tehnyt vuoden loppuun mennessä lähes 50 kappaletta, tulisi olemaan hyväntuulisempi ja aiheiltaan *Born This Waytä* vähemmän vakava. *Artpopilla* on yhteensä 15 kappaletta, joista Gaga on kertonut, että inspiraatio on tullut erilaisista huumeista. Gaga esitti ensimmäisen kerran kappaleita *Artpopilta* iTunes-festivaaleilla ennen albumin julkaisua. *Artpopilta* on julkaistu singlet Applause, Do What U Want ja G.U.Y. sekä lisäksi promootiosinglet Dope ja Venus.

Tammikuussa 2013 Gaga oli alkanut työstää Tony Bennettin kanssa yhteistä albumia nimeltä *Cheek to Cheek*. Toisin kuin Gagan aiemmilla albumeilla, *Cheek to Cheekillä* hän esittää jazz-musiikkia. Albumi julkaistiin ensimmäisenä Australiassa 19. syyskuuta 2014 ja siltä on julkaistu tähän mennessä kolme singleä: "Anything Goes" heinäkuussa, "I Can't Give You Anything but Love" elokuussa ja "Nature Boy" syyskuussa. Niistä kaksi ensimmäistä on yltänyt Billboard Jazz Digital Songs Chartin ensimmäiselle sijalle. Albumin julkaisua lykättiin lukuisia kertoja, kunnes Gaga ja Bennett vahvistivat lopullisen julkaisupäivän Today Showssa.

### 2015–2017: *American Horror Story* ja *Joanne*

Lady Gaga Joanne World Tour -kiertueella.
Syyskuussa 2015 Lady Gagalta ilmestyi Catherine Hardwicken ohjaama musiikkivideo "Til It Happens to You", joka käsittelee raiskauksia yhdysvaltalaisten yliopistojen kampuksilla. Kappale tehtiin *Uhka kampuksella* -elokuvaa varten. Se oli ehdolla Grammy-palkinnon saajaksi vuonna 2016.

Lady Gaga näytteli hotellinomistaja Elizabethia *American Horror Story* -kauhusarjan viidennellä tuotantokaudella, joka ensiesitettiin Yhdysvalloissa FX-kanavalla lokakuusta 2015 tammikuuhun 2016. Hänet palkittiin Golden Globella parhaasta naispääosasta minisarjassa tai televisioelokuvassa.

Lady Gaga esiintyi vuoden 2016 Grammy-gaalassa David Bowien muistolle ja lauloi myös vuoden 2016 helmikuussa Super Bowlin loppuottelussa Yhdysvaltain kansallislaulun. Gagan viides studioalbumi *Joanne* julkaistiin 21. lokakuuta 2016. 

Lady Gaga esiintyi helmikuussa 2017 amerikkalaisen jalkapallon NFL:n loppuottelun eli Super Bowlin puoliaikashow’ssa. Laulajaa kiitettiin sosiaalisessa mediassa upeasta esityksestä, jonka myös National Football League nimitti Super Bowlin toiseksi parhaaksi esitykseksi Michael Jacksonin jälkeen. Esityksen jälkeen Gaga julkaisi Joanne-maailmankiertueen päivämäärät.

### 2018–2019: *A Star Is Born*

Elokuussa 2016 Lady Gaga valittiin näyttelemään naispääosaa elokuvassa *A Star Is Born*, joka on uusi versio aiemminkin uudelleenfilmatisoidusta vuoden 1937 elokuvasta *Tapahtuipa Hollywoodissa*. Elokuvan on ohjannut esikoisohjauksenaan Bradley Cooper, joka myös näyttelee sen miespääosaa. Elokuvan kuvaukset alkoivat huhtikuussa 2017, ja se sai ensi-iltansa 31. elokuuta 2018 Venetsian elokuvajuhlilla. Gaga palkittiin parhaan laulun Oscarilla ja sai roolistaan myös parhaan naispääosan Oscar-ehdokkuuden. Gaga palkittiin elokuvasta myös parhaan kappaleen Golden Globella Gagan oltua ehdolla myös parhaasta naispääosasta draamaelokuvassa. Hänestä tuli ensimmäinen henkilö, joka on voittanut Golden Globe, Oscar-, Grammy- ja Bafta-palkinnot vuoden aikana.

Gaga julkaisi syyskuussa 2019 meikkisarjan nimeltä Haus Laboratories.

### 2020–: *Chromatica*, *House of Gucci* ja *Love for Sale*

Lady Gaga The Chromatica Ball -kiertueella.
Lady Gaga julkaisi 28. helmikuuta 2020 "Stupid Love" -kappaleen ensimmäisenä singlenä tulevalta kuudennelta studioalbumiltaan. Albumi on nimeltään *Chromatica* ja alun perin se oli tarkoitus julkaista 10. huhtikuuta 2020. Albumin julkaisua kuitenkin siirrettiin koronaviruspandemian takia, eikä sen uusi julkaisupäivä ollut tiedossa ilmoitushetkellä. Maaliskuussa 2020 Lady Gaga avautui *Paper*-lehden haastattelussa elämäänsä paljon vaikuttaneista traumaattisista kokemuksista, joiden parissa kamppailusta albumi kertoo. Hän kuvaili, että *Chromatica* on "rehellisin asia, jonka hän on koskaan luonut". Albumillaan Lady Gaga haluaa ennen kaikkea viestiä, että iloitseminen on mahdollista myös surun keskellä.

Lady Gaga esittää pääosaa vuoden 2021 marraskuussa ensi-iltansa saavassa elokuvassa *House of Gucci*, joka käsittelee Gucci-muotitalon perustajasukua. Hän näyttelee Patrizia Reggiania, joka tunnetaan Guccio Guccin murhatun lapsenlapsen Maurizio Guccin entisenä vaimona ja tämän salamurhan tilaajana. Elokuvan on ohjannut Ridley Scott ja se perustuu Sara Gay Fordenin kirjaan *The House of Gucci: A Sensational Story of Murder, Madness, Glamour, and Greed*.

3. elokuuta 2021 Gaga paljasti julkaisevansa uuden albumin "Love for Sale", joka julkaistaan lokakuussa. Albumi on Gagan ja yhdysvaltalaisen laulajan Tony Bennetin yhteisalbumi. Albumin ensimmäisen single "I Get A Kick Out Of You" julkaistiin kolmas elokuuta.

Heinäkuussa 2022 Gaga aloitti The Chromatica Ball -kiertueen. Gagan on määrä näytellä Joaquin Phoenixin kanssa elokuvassa Joker: Folie à Deux, joka julkaistaan 4. lokakuuta 2024.

Imago
-----

Lady Gaga on tunnettu erikoisesta pukeutumisestaan. Kuva Fame Ball -kiertueelta vuodelta 2009.
Lady Gagan hiusväri on alun perin tummanruskea. Hän värjäsi hiuksensa vaaleiksi vuoden 2007 lopulla, sillä hänet oli monesti sekoitettu laulaja Amy Winehouseen.

Toukokuussa 2009 Lady Gaga kertoi *Rolling Stone* -lehdessä olevansa biseksuaali. Vuonna 2010 hän kertoi uskovansa, että seksi ja luovuus eivät sovi yhteen, ja paljasti tuntevansa yksinäisyyttä myös parisuhteessa.

Pukeutuminen
------------

|  |  |  |
| --- | --- | --- |
| "| Muoti on minulle kaikki kaikessa. Se on aivan yhtä tärkeää kuin musiikki. | "|
| **– Lady Gaga** |

Ennen läpimurtoa, ja vieläkin, Lady Gagan pukeutuminen oli erittäin niukkaa. Hän esiintyi yleensä bikineissä. Lady Gaga nähtiin vuonna 2005 myös MTV:n *Boiling Points* -realitysarjassa. Siinä hänellä oli purkkirusketus, tummanruskeat hiukset ja hillitty musta mekko. *The Famen* aikakaudella artisti on tullut tunnetuksi erikoisesta, futuristisesta pukeutumistyylistään. Lady Gaga on kertonut, että muoti on hänelle erittäin tärkeää. Pukeutumisessa esikuvikseen hän mainitsee oman äitinsä, David Bowien ja Donatella Versacen.

Vuoden 2008 loppupuolella Christina Aguileran ja Lady Gagan välillä nähtiin yhtäläisyyksiä tyylissä, hiuksissa ja meikeissä. Aguilera puolustautui olevansa täysin tietämätön Gagan suhteen. Jälkeenpäin Gaga antoi lehdistötiedotteen, jossa hän kertoi hyväksyvänsä Aguileran samankaltaisuuden, koska mediamylläkkä oli hyödyllinen julkisuuden kannalta. Gaga sanoi: "Hän on aika suuri tähti, ja minun pitäisi lähettää hänelle kukkia, koska monet ihmiset eivät tienneet kuka olen, ennen kuin koko juttu tapahtui. Se todella pani minut maailmankartalle." Kuitenkin Gaga tunnusti myöhemmin, ettei hän halua tulevansa muistetuksi vain "Christina Aguilera -skandaalista" ja lausunnostaan "Kukaan ei voi kopioida minua, koska minua ei voi kopioida".

Lady Gagan vaatteet, esitysten lavasteet ja äänet suunnittelee ja valmistaa hänen perustamansa, Andy Warholin työpajaa muistuttavan Haus of Gagan henkilökunta. Lady Gagan huhuttiin suunnittelevan omaa vaatemallistoa vuonna 2009, mutta hän sanoi olevansa moiseen aivan liian kiireinen.

Toukokuussa 2009 brittiläisen Debenhams-tavarataloketjun alusvaate-asiantuntija Annette Warburton kertoi, että alusvaatteiden myynti oli noussut 25 prosenttia Gagan innoittamana. Warburtonin mukaan jopa 16-vuotiaat teinitytöt ostivat mustia mummoalkkareita ja pukivat ne hot pantseina jäljitelläkseen Gagan tyyliä.

### Syytökset turkistuotannon tukemisesta

Vielä vuonna 2010 Lady Gaga kertoi ettei käytä turkiksia, ja sanoi vihaavansa niitä. Sittemmin hän alkoi kuitenkin käyttää turkiksia julkisesti, esimerkiksi takkeja, ja naalin päiltä vaikuttavia käsineitä. Vuonna 2012 eläinoikeusjärjestö PETA:n kritisoidessa Gagaa välinpitämättömyydestä eläinten kärsimystä kohtaan hän vastasi leimaamalla turkistenvastaisen kampanjan lapselliseksi, loukkaavaksi ja väkivaltaiseksi (viitaten väkivallalla todennäköisesti PETAn harjoittamaan jauhon heittelyyn tunnettujen turkistenkäyttäjien päälle). Gaga sanoi näkevänsä turkiksen taiteena ja että hän ei ole turkisten suhteen "ahdasmoraalinen". Samalla hän väitti kunnioittavansa eläinten oikeuksia. Hän kertoi arvostavansa eläinten kauneutta osana muotia olematta tiukka vegaani. Gaga myös kieltäytyi kommentoimasta turkisten aitoutta, sillä hänen mielestään on tekopyhää, ettei hän samalla tunnustaisi pytonin, strutsin, lehmänvuodan, nahan, karitsan, alligaattorin, sammakon ja lihan käyttöä, joihin hän on myös pukeutunut.

Yksityiselämä
-------------

Lady Gaga seurusteli näyttelijä Taylor Kinneyn kanssa vuosina 2011–2016. He kihlautuivat ystävänpäivänä 2015 ja erosivat kesällä 2016. Gaga ja Kinney olivat jo valmiita menemään naimisiin ja perustamaan perheen.

Lady Gaga on kertonut tulleensa raiskatuksi 19-vuotiaana ja kärsivänsä sen vuoksi traumaperäisestä stressihäiriöstä. Aiemmin hän on kertonut kärsivänsä masennuksesta. Gagalla on myös kokemusta alkoholin ja huumeiden ongelmakäytöstä.

Lady Gagan suvussa on punahukkaa eli systeemistä lupus erythematosusta, ja Gaga itse on käynyt kokeissa, jotka osoittivat, että hänellä saattaa olla tauti, vaikkei hänellä ollutkaan sen oireita.

Vuonna 2018 Gaga joutui perumaan Euroopan kiertueensa loput 10 konserttia fibromyalgian aiheuttamien kipujen vuoksi.

Palkinnot
---------

Lady Gaga Gröna Lundissa 2008.
Lady Gaga pukeutuneena alter egokseen MTV Video Music Awardsissa vuonna 2011.
Alla on lista Lady Gagan merkittävimmistä palkinnoista ja ehdokkuuksista. Artistin voittamat palkintokategoriat on lihavoitu ja kategoriat, joissa hän on ollut ehdolla, on kursivoitu.

* American Music Awards -gaala:

* 2009: ehdolla kategorioissa *suosittu pop/rock-albumi* (*The Fame*), *vuoden artisti*, *läpimurtoartisti* ja *suosittu naispuolinen pop/rock-artisti*
* 2010: *paras pop/rock naisartisti*; ehdolla myös kategoriassa *vuoden artisti*

* Golden Globe Awards -gaala:

* 2012: ehdolla kategoriassa *paras kappale* ("Hello Hello")
* 2016: *paras naispääosa minisarjassa tai televisioelokuvassa* (*American Horror Story: Hotel*)
* 2019: *paras kappale* ("Shallow"); ehdolla kategoriassa *paras naispääosa draamaelokuvassa* (*A Star is Born*)

* Grammy Awards -gaala:

* 2009: ehdolla kategoriassa *paras dance-kappale* ("Just Dance")
* 2010: *paras dance-kappale* ("Poker Face") ja *paras dance-albumi* (*The Fame*); ehdolla kategorioissa *vuoden albumi* (*The Fame*), *vuoden kappale* ja *vuoden levytys* ("Poker Face")
* 2011: *paras naisartistin pop-kappale* ("Bad Romance"), *paras pop-albumi* (*The Fame Monster*), *paras lyhyt musiikkivideo* ("Bad Romance"); ehdolla kuudessa kategoriassa
* 2019: *Paras pop-duo/ryhmäesitys* ("Shallow"),  *Paras pop-sooloesitys* ("Joanne"),  *Paras visuaaliseen mediaan tehty laulu* ("Shallow") ; ehdolla kategorioissa *paras levytys* ja *paras laulu* ("Shallow")
* 2021: *Paras pop-duo/ryhmäesitys* ("Rain On Me"); ehdolla kategoriassa Best Pop Vocal Album ("Chromatica")

* MTV Europe Music Awards -gaala:

* 2009: *paras uusi artisti*; ehdolla kategorioissa *paras naisartisti*, *paras live-esiintyminen maailmannäyttämöllä*, *paras live-esiintyjä* ja *paras kappale*
* 2010: *vuoden kappale* ("Bad Romance"), *paras pop-artisti*, *paras naisartisti*
* 2016: *paras tyyli, paras naisartisti*; ehdolla kategoriassa *parhaat fanit*

* MTV Video Music Awards -gaala:

* 2009: *paras musiikkivideon erikoisefektien käyttö*, *paras musiikkivideon art direction* (edelliset kappaleella "Paparazzi"), *paras uusi artisti*; ehdolla kategorioissa *vuoden video*, *paras naisartistin video*, *paras pop-musiikkivideo*, *paras musiikkivideon ohjaus*, *paras musiikkivideon editointi* ja *paras musiikkivideon elokuvaus*
* 2010: *paras musiikkivideo*, *paras naisartistin musiikkivideo*, *paras pop-musiikkivideo*, *paras dance-musiikkivideo*, *paras musiikkivideon ohjaus*, *paras musiikkivideon koreografia*, *paras musiikkivideon editointi* (kaikki edelliset kappaleella "Bad Romance") ja *paras yhteinen kappale* ("Telephone", mukana Beyoncé); ehdolla lisäksi viidessä kategoriassa
* 2011: *paras naisartistin video*, *paras kantaa ottava video*; ehdolla kategorioissa *paras musiikkivideon koreografia* ja *paras musiikkivideon art direction* (kaikki kappaleella "Born This Way")
* 2020 *Vuoden artisti, vuoden biisi, paras yhteinen kappale, paras kuvaus ja Tricon palkinto;* ehdolla lisäksi neljässä muussa kategoriassa (kaikki kappaleella Rain On Me)

* Oscar-gaala 2019: *paras laulu* ("Shallow"); ehdolla kategoriassa *paras näispääosa* (*A Star is Born*)
* World Music Awards -gaala 2010: *maailman paras vuoden albumi* (*The Fame*), *maailman paras vuoden kappale* ("Poker Face"), *maailman paras pop/rock-artisti*, *maailman paras uusi artisti*, *maailman parhaiten myynyt yhdysvaltalainen artisti*
* Vuoden 2010 Suomen konsertin ohessa Lady Gaga palkittiin platinakengillä, jotka on suunnitellut Minna Parikka. Palkinto tuli *The Famen* ja *The Fame Monsterin* kummankin platinaan yltäneestä myynnistä.
* Radio Gaala 2009: *vuoden ulkomainen radiobiisi* ("Poker Face")

Diskografia
-----------

*Pääartikkeli: Lady Gagan diskografia*
* *The Fame* (2008)
* *The Fame Monster* (2009)
* *Born This Way* (2011)
* *Artpop* (2013)
* *Cheek to Cheek* (2014)
* *Joanne* (2016)
* *Chromatica* (2020)
* *Love for Sale* (2021)

Kiertueet
---------

* The Fame Ball Tour (2009)
* The Monster Ball Tour (2009–2011)
* Born This Way Ball (2012–2013)
* ArtRave: The Artpop Ball (2014)
* Joanne World Tour (2017-2018)
* The Chromatica Ball (2022)

Lähteet
-------

1. ↑  The Jay Leno Show - What's the rumor that bugs her the most? - Video NBC. Viitattu 2.6.2011. (englanniksi)
2. ↑  Lady Gaga to perform at Belfast MTV awards  17.10.2011. BBC. Viitattu 28.8.2012. (englanniksi)
3. ↑  Lady Gaga teki historiaa: Miljardi katsojaa netissä! *Iltalehti*. Viitattu 21.10.2010.
4. ↑  Vaalisto, Heidi: Lady Gaga rikkoi miljardirajan YouTubessa *Digitoday*.  26.10.2010. Viitattu 26.10.2010.
5. ↑  Lady Gaga Lands In 'Guinness World Records' Book  16.9.2010. mtv.com, MTV Networks. Viitattu 13.2.2011.
6. 1 2 3  Lady Gaga, Beyonce Match Mariah's Record  15.3.2010. billboard.com, Prometheus Global Media. Viitattu 13.2.2011.
7. ↑  The 2010 TIME 100 *Time*.  Arkistoitu 24.7.2011. Viitattu 13.2.2011.
8. ↑  Pomerantz, Dorothy; Rose, Lacey: The World's Most Powerful Celebrities *Forbes*.  28.6.10. Viitattu 13.2.2011.
9. ↑  The Celebrity 100 – #4 Lady Gaga *Forbes*.  28.6.10. Viitattu 13.2.2011.
10. ↑  The Celebrity 100 — Lady Gaga *Forbes*. forbes.com, Forbes publishing. Viitattu 23.5.2011. (englanniksi)
11. ↑  Power Women #7 Lady Gaga *Forbes*.  Arkistoitu 11.2.2011. Viitattu 13.2.2011.
12. ↑   (Arkistoitu – Internet Archive)
13. ↑  Comins, Linda: Pop Star Lady Gaga Has Roots in Ohio Valley *Wheeling News-Register*.  5.7.2009.  Arkistoitu 2.3.2010. Viitattu 18.12.2009. (englanniksi)
14. ↑  Warrington, Ruby: Lady Gaga: ready for her close-up *Times Online*.  22.2.2009. Viitattu 18.12.2009. (englanniksi)
15. ↑  Hind, John: Did I say that? *The Observer*.  12.4.2009. Viitattu 26.10.2009. (englanniksi)
16. ↑  Sturges, Fiona: Lady Gaga - haastattelu *The Interview People*.  12.4.2009. Stara.fi. Viitattu 19.11.2009.
17. 1 2  Callahan, Maureen & Stewart, Sara: Who's that lady? *The New York Post*.  25.1.2010. Viitattu 21.10.2010. (englanniksi)
18. ↑  Lady GaGa Biography Metrolyrics.com.  Arkistoitu 10.3.2010. Viitattu 10.2.2010. (englanniksi)
19. ↑  Harding, Cortney: Lady Gaga: The Billboard Cover Story *Billboard.com*.  7.8.2009. Viitattu 21.10.2010.
20. ↑  Lady GaGan överityyli *MTV3.fi*.  2.2.2009. Viitattu 26.10.2009.
21. ↑  Michael Thornton: Lady GaGa: 'Dad didn't get my act' *Digitalspy.com*.  13.1.2009. Viitattu 19.11.2009. (englanniksi)
22. ↑  Lady Gaga's Father Saved Her From Drug Addiction *Exposay.com*.  8.9.2009.  Arkistoitu 25.11.2009. Viitattu 19.11.2009. (englanniksi)
23. ↑  Lady Gaga: Käytän kokaiinia *Iltalehti*.  3.8.2010. Viitattu 4.4.2011.
24. ↑  Lady Gaga's outrageous persona born in Parsippany, New Jersey *The Star-Ledger*.  21.1.2010. Viitattu 28.7.2010. (englanniksi)
25. ↑  Levine, Nick: Ones To Watch In 2009: Lady GaGa *Digital Spy*.  31.12.2008. Viitattu 26.1.2011. (englanniksi)
26. ↑  Lady Gaga Says She Wrote 'Speechless' As 'Plea' To Father MTV. Viitattu 23.11.2009. (englanniksi)
27. ↑  Lollapalooza 2007: Lady Gaga  19.6.2010. Gaganews.com. Viitattu 22.10.2010. (englanniksi)
28. ↑  Lady Gaga Back At Lollapalooza After Bombing In 2007 *The Huffington Post*.  7.8.2010. Viitattu 22.10.2010. (englanniksi)
29. ↑  Going GaGa for Lady Gaga Wmagazine.com.  Arkistoitu 25.5.2012. Viitattu 10.2.2010. (englanniksi)
30. ↑  Mitchell, Gail: Interscope's New Imprint.  *Billboard*, 10.11.2007, 119. vsk, nro 45, s. 14. Artikkelin verkkoversio. Viitattu 23.10.2010.  (englanniksi)
31. ↑  Lady Gaga Billboard.com. Viitattu 10.2.2010. (englanniksi)
32. ↑  Lady GaGa Contactmusic.com. Viitattu 26.10.2009. (englanniksi)
33. ↑  Lady Gaga - The Fame (#1 Sveitsi & Itävalta) Ultratop.be. Viitattu 26.10.2009.
34. ↑  Williams, John: Lady GaGa's 'Fame' rises to No. 1 (Kanada) *Canadian Online Explorer*.  14.1.2009. Viitattu 22.10.2010.
35. ↑  Lady Gaga an der Spitze der Album-Charts (Saksa) *Media Control Charts*.  1.5.2010.  Arkistoitu 18.1.2012. Viitattu 22.10.2010. (saksaksi)
36. ↑  Irish Albums Chart (Irlanti)  12.2.2009. Irish Recorded Music Association. Viitattu 22.10.2010.
37. ↑  UK Albums Chart (Iso-Britannia)  4.5.2009. The Official Charts Company. Viitattu 22.10.2010.
38. ↑  Suomen virallinen lista - Albumit 9/2009  10.3.2009. Musiikkituottajat IFPI. Viitattu 22.10.2010.
39. ↑  djnth: Daft Punk Grabs the Grammy *Dancemusicblog.com*.  9.2.2009.  Arkistoitu 5.8.2009. Viitattu 10.2.2010. (englanniksi)
40. ↑  Events *LadyGaga.com*. Viitattu 10.2.2010. (englanniksi)
41. ↑  Avola, Pertti: Lady Gaga keimaili itsensä suomalaisten suosioon *Helsingin Sanomat*.  28.7.2009.  Arkistoitu 1.9.2009. Viitattu 26.10.2009.
42. ↑  Lady Gaga: Are You ready to party! YLE. Viitattu 14.10.2010.
43. 1 2 3  Tähden käytössä kolme lentokonetta - rahat loppu! *Iltasanomat*. Viitattu 26.4.2010.
44. ↑  Waddell, Ray: Lady Gaga's Monster Ball Tour Breaks Record for Debut Headlining Artist *Billboard*.  5.5.2011. billboard.com, Prometheus Global Media. Viitattu 13.5.2011. (englanniksi)
45. ↑  Lady Gaga Wins 8 MTV VMAs, Reveals 'Born This Way' Album Title Billboard. Viitattu 14.2.2011. (englanniksi)
46. ↑  Carter, Kelley L.: Lady Gaga Announces Release Dates For Born This Way, First Single  1.1.2011. mtv.com, MTV Networks. Viitattu 11.5.2011. (englanniksi)
47. ↑  Vena, Jocelyn: Lady Gaga Releases Born This Way MTV Networks. Viitattu 12.2.2011.
48. 1 2  Lady Gaga hurmasi punaisella matolla  1.2.2010. MSN.com.  Arkistoitu 19.11.2011. Viitattu 18.2.2010.
49. ↑  Powers, Lindsay: Lady Gaga Hatches From Egg During Grammy Performance (VIDEO) *The Hollywood Reporter*.  13.2.2011. Lori Burgess. Viitattu 18.2.2011. (englanniksi)
50. ↑  IFPI DIGITAL MUSIC REPORT 2012 International Federation of Phonographic Industry.  Arkistoitu 30.10.2012. Viitattu 8.2.2012. (englanniksi)
51. ↑  Mitchell, John: Lady Gaga's 'Judas' Leaks Online, Singer Releases Song Four Days Early  15.4.2011. popeater.com. Viitattu 16.4.2011. (englanniksi)
52. ↑  Judas — Single itunes.com, Apple Inc.. Viitattu 16.4.2011. (englanniksi)
53. ↑  O'Neil, Lorena: Catholic League On Gaga’s ‘Judas’: ‘If She Had More Talent, We’d Be More Offended’  8.4.2011. hollywoodlife.com.  Arkistoitu 16.7.2012. Viitattu 11.5.2011. (englanniksi)
54. ↑  Vena, Jocelyn: Lady Gaga's 'Edge Of Glory' Premieres  9.5.2011. mtv.com, MTV Networks. Viitattu 11.5.2011. (englanniksi)
55. ↑  Holly Frith: Lady Gaga Makes 'The Edge Of Glory' Next Official Single  11.5.2011. gigwise.com. Viitattu 11.5.2011. (englanniksi)
56. ↑  Jason Gregory: Lady Gaga 'Hair' Available To Download - Listen  16.5.2011. gigwise.com]. Viitattu 16.5.2011. (englanniksi)
57. ↑  Dinh, James: Lady Gaga's *Born This Way*: The Reviews Are In!  23.5.2011. MTV Networks. Viitattu 9.6.2011. (englanniksi)
58. ↑  Corner, Lewis: Lady GaGa reveals 'You and I' music video details  26.7.2011. Digital Spy.  Arkistoitu 8.5.2014. Viitattu 16.8.2011. (englanniksi)
59. ↑  August 23, 2011 – impacting songs All Access; WebCite.  Arkistoitu 12.8.2011. Viitattu 4.8.2011. (englanniksi)
60. ↑  'You and I' video released as Lady Gaga's 1000th tweet: Singer walks from NYC to Nebraska in it *New York Daily News*.  16.8.2011. Mortimer Zuckerman. Viitattu 4.9.2011. (englanniksi)[vanhentunut linkki]
61. ↑  Lady Gaga cancels tour, will have hip surgery  15.2.2013. CNN.
62. ↑  James Montgomery: Lady Gaga 'Already Working' On Born This Way Follow-Up  26.9.2011. MTV. Viitattu 6.8.2013. (englanniksi)
63. 1 2  Lars Brandle: Lady Gaga's 'ARTPOP' Album, App to Arrive This November *Billboard*.  12.7.2013. Prometheus Global Media. Viitattu 6.8.2013. (englanniksi)
64. ↑  John Mitchell: Lady Gaga Debuts New Song At Australian Concert  27.6.2012. MTV.  Arkistoitu 5.9.2015. Viitattu 6.8.2013. (englanniksi)
65. ↑  Jocelyn Vena: Lady Gaga Lacks 'Maturity' On Next Album  9.7.2012. MTV. Viitattu 6.8.2013. (englanniksi)
66. ↑  Lady Gaga: I've Written 50 Songs for 'ARTPOP' Album *Rolling Stone*.  1.12.2012.  Arkistoitu 4.8.2013. Viitattu 6.8.2013. (englanniksi)
67. ↑  Cheek to Cheek: Lady Gaga: Tony Bennett *amazon.de*.
68. ↑  Lady Gaga and Tony Bennett reveal their jazz album's release date on TODAY *today.com*.
69. ↑  Lady Gaga järkyttää uudella musiikkivideollaan *City.fi*.  21.9.2015. Viitattu 21.9.2015.
70. ↑  Lady Gaga's American Horror Story character revealed as hotel owner Elizabeth *BBC Newsbeat*.  8.8.2015. Viitattu 11.1.2016. (englanniksi)
71. ↑  Patten, Dominic: Lady Gaga Says She "Wanted To Be An Actress" Before Being A Singer – Golden Globes *Deadline.com*.  10.1.2016. Viitattu 11.1.2016. (englanniksi)
72. ↑  Lady Gaga laulaa Super Bowlissa ja Grammy-gaalassa *Ilta-Sanomat*.  3.2.2016.  Arkistoitu 3.2.2016. Viitattu 3.2.2016.
73. ↑  Fleming, Mike Jr: ‘A Star Is Born’ Gets Warner Bros Green Light; Bradley Cooper Directs, Stars With Lady Gaga *Deadline*.  16.8.2016. Viitattu 3.6.2017. (englanniksi)
74. ↑  First look at Lady Gaga and Bradley Cooper in 'A Star Is Born' *Chicago Tribune*.  17.4.2017. Viitattu 3.6.2017. (englanniksi)
75. ↑  Gleibermann, Owen: Venice Film Review: Bradley Cooper and Lady Gaga in ‘A Star Is Born’ *Variety*.  31.8.2018. Viitattu 1.9.2018. (englanniksi)
76. 1 2 3  Fowler, Danielle: How Lady Gaga made history at the 2019 Oscars *Harper's Bazaar*.  25.2.2019. Viitattu 1.3.2020. (englanniksi)
77. 1 2  Mankkinen, Jussi: Tässä ovat Oscar-ehdokkaat: Mukana myös Lady Gaga  22.1.2019. Yle. Viitattu 1.3.2020.
78. 1 2 3 4  Lady Gaga Hollywood Foreign Press Association. Viitattu 1.3.2020. (englanniksi)
79. ↑  Mackelden, Amy & Rosenstein, Jenna: Lady Gaga’s New Beauty Line Haus Labs is Here *Harper's Bazaar*.  17.9.2019. Viitattu 28.2.2020. (englanniksi)
80. ↑  Shaffer, Claire & Legaspi, Althea: Lady Gaga Fights for Compassion in ‘Stupid Love’ Video *Rolling Stone*.  28.2.2020. Viitattu 28.2.2020. (englanniksi)
81. ↑  Daly, Rhian: Lady Gaga postpones ‘Chromatica’ release: "It just doesn’t feel right" *NME*.  24.3.2020. Viitattu 1.5.2020. (englanniksi)
82. ↑  Moran, Justin: Lady Gaga: Life on Chromatica *Paper*.  16.3.2020. Viitattu 18.3.2020. (englanniksi)
83. ↑  Kaplan, Ilana: Lady Gaga Set to Star in Ridley Scott’s Gucci Murder Movie *Rolling Stone*.  2.11.2019. Viitattu 28.2.2020. (englanniksi)
84. ↑  Kartastenpää, Tero: Guccin muotiperhe pitää heistä kertovan elokuvan näyttelijöitä "kamalina" ja "rumina" – Ridley Scottin ohjaus on saippuaoopperaa murhatarinasta *Helsingin Sanomat*.  18.4.2021. Viitattu 19.4.2021.
85. ↑  Reilly, Nick: Lady Gaga confirms two London shows as part of rescheduled Chromatica Ball dates *Rolling Stone*.  7.3.2022. rollingstone.co.uk. Viitattu 6.8.2022. (englanniksi)
86. ↑  P. Frank, Jason: Joker: Folie à Deux to Star Lady Gaga and to Be Watched by Gay People *Vulture*.  4.8.2022. vulture.com. Viitattu 6.8.2022. (englanniksi)
87. ↑  Warrington, Ruby: Lady Gaga: ready for her close-up *The Sunday Times*.  22.2.2009. Viitattu 10.2.2010. (englanniksi)
88. ↑  Timmons, Lisa: Lady GaGa Covers Rolling Stone, Talks Bisexuality *Socialitelife.celebuzz.com*.  27.5.2009.  Arkistoitu 30.5.2009. Viitattu 10.2.2010. (englanniksi)
89. ↑  Lady Gaga pelkää luovuuden karkaavan yhdynnässä *Iltalehti*.  3.8.2010. Viitattu 4.4.2011.
90. 1 2  Lady GaGa: 'Fashion is everything to me' *The Independent*.  16.1.2009. Viitattu 22.10.2010. (englanniksi)
91. ↑  Trombetta, Natalie: Revealed: Pop vamp Lady GaGa when she was just the girl next door *Daily Mail*.  20.1.2009. Viitattu 26.10.2009. (englanniksi)
92. ↑  Lady Gaga On 'Boiling Points' In 2005: Young Gaga Loses It On MTV Reality Show (VIDEO) *The Huffington Post*.  22.1.2010. Viitattu 21.10.2010. (englanniksi)
93. ↑  Lady Gaga talks style *The Press*.  14.4.2009. Viitattu 26.12.2014. (englanniksi)
94. ↑  Lady GaGa Sunglasses Sunglasses Shop.  Arkistoitu 26.12.2014. Viitattu 26.12.2014. (englanniksi)
95. 1 2  Collins, Hattie: Lady GaGa: the future of pop? *The Sunday Times*.  14.12.2008. Viitattu 26.10.2009. (englanniksi)
96. 1 2  So who copied who? Lookalikes Lady GaGa and Christina Aguilera embroiled in style row *Daily Mail*.  4.2.2009. Viitattu 26.10.2009. (englanniksi)
97. ↑  GaGa: I'm thankful for Christina *OK!*.  31.12.2008. Viitattu 10.2.2010. (englanniksi)
98. ↑  Haus of GaGa *Squidoo*.  Arkistoitu 9.3.2010. Viitattu 10.2.2010. (englanniksi)
99. ↑  Lady GaGa inspires sales surge for big pants *The Sunday Mirror*.  30.5.2009. Viitattu 10.2.2010. (englanniksi)
100. 1 2  Lady Gaga Shoots Back at PETA After 'Turncoat' Accusation *MTV News*. Viitattu 11.2.2016.
101. ↑  Lady Gaga looks like a polar bear in white fur coat in New York *Mail Online*. Viitattu 11.2.2016.
102. ↑  Lady Gaga Defends Her Fur Coats And 'Fabulous' Kim Kardashian *MTV News*. Viitattu 11.2.2016.
103. ↑  Kolme epäonnistunutta parisuhdetta - joko Lady Gaga löysi Sen Oikean? Kihlasi 49-vuotiaan julkkisagentin *iltalehti.fi*. Viitattu 17.10.2018.
104. ↑  Vehmas, Ilona: Lady Gagan sokkipaljastus: "Minut raiskattiin 19-vuotiaana" *Iltalehti.fi*.  3.12.2014. Viitattu 21.9.2015.
105. ↑  Lady Gaga reveals PTSD battle since rape *BBC News*.  6.12.2016. Viitattu 3.2.2018. (englanniksi)
106. ↑  Lady Gaga's 'borderline positive' comment sheds light on lupus - CNN.com *edition.cnn.com*. Viitattu 3.2.2018. (englanniksi)
107. ↑  Lady Gaga cancels 10 concerts, suffering from 'severe pain' *The Guardian*.  3.2.2018. Viitattu 3.2.2018. (englanniksi)
108. ↑  Nominees and Winners grammy.com, National Academy of Recording Arts and Sciences. Viitattu 14.2.2011.
109. ↑  Grammy Award Results for Lady Gaga Recording Academy. Viitattu 1.3.2020. (englanniksi)
110. ↑  EMAs: Best New Act Goes To Lady GaGa *mtv.co.uk*.  Arkistoitu 8.8.2010. Viitattu 8.11.2010.
111. ↑  Amerikkalaiset loistivat Duudsoneiden juontamassa MTV-gaalassa  8.11.2010. Iltasanomat.  Arkistoitu 19.11.2011. Viitattu 14.2.2011.
112. ↑  Lady Gaga Calls VMAs 'Video Monster Awards' In Honor Of 13 Nods  4.8.2010. MTV Networks. Viitattu 4.9.2010. (englanniksi)
113. ↑  Lee, Ann: World Music Awards 2010: Lady Gaga fails to show to pick up five gongs  19.5.2010. metro.co.uk, Associated Newspapers Ltd.  Arkistoitu 25.7.2010. Viitattu 14.2.2011.
114. ↑  Lady Gaga palkittiin tuplaplatinasta platinakengillä Yle. Viitattu 15.10.2010.
115. ↑  Radio Gaala 2009 Radio Media.  Arkistoitu 8.10.2010. Viitattu 23.10.2010.

Kirjallisuutta
--------------

* Callahan, Maureen: *Lady Gaga*. Otava, 2010. ISBN 978-951-1-24910-8
* Matti Markkola: Tuote nimeltä Lady Gaga (Arkistoitu – Internet Archive). Helsingin Sanomat 9.10.2010.

Aiheesta muualla
----------------

* Kuvia tai muita tiedostoja aiheesta **Lady Gaga** Wikimedia Commonsissa

* Lady Gagan viralliset kotisivut

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Lady Gaga |
| --- |
|  |
| Diskografia |
|  |
| Studioalbumit | 
* *The Fame*
* *Born This Way*
* *Artpop*
* *Cheek to Cheek*
* *Joanne*
* *Chromatica*
* *Love for Sale*

 |
|  |
| Soundtrack-albumit | 
* *A Star Is Born*

 |
|  |
| EP:t | 
* *The Cherrytree Sessions*
* *Hitmixes*
* *The Fame Monster*
* *A Very Gaga Holiday*

 |
|  |
| Kokoelmat | 
* *The Remix*
* *Born This Way: The Remix*
* *Born This Way: The Collection*
* *Dawn of Chromatica*

 |
|  |
| Kiertueet | 
* *The Fame Ball Tour*
* *The Monster Ball Tour*
* *Born This Way Ball*
* *ArtRave: The Artpop Ball*
* *Joanne World Tour*
* *Cheek to Cheek Tour*
* *The Chromatica Ball*

 |

 |


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Chile
* Espanja
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Yhdysvallat
* Ruotsi
* Latvia
* Japani
* Tšekki
* Australia
* Korea
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Emmy Awards
* Grammy Awards
* MusicBrainz
* Te Papa (New Zealand)

 |
|  |
| Henkilöt | 
* Deutsche Synchronkartei
* Trove
* Elonet
* Yle

 |
|  |
| Muut | 
* IdRef

 |

 |